གངས་རིའི་ལྗོངས་འདིར་མཉམ་མེད་རྒྱལ་བའི་བཀའ།།དགོངས་འགྲེལ་བཅས་པ་འགྱུར་རོ་ཅོག་རྣམས་ཀྱི།།གསར་རྙིང་བརྡ་ཡི་ཁྱད་པར་མཐའ་ཡས་པ།།ཆོས་སྤྱན་མངའ་བའི་འཇིག་རྟེན་མིག་རྣམས་ཀྱིས།།སྤྱོད་ཡུལ་མིན་ན་བདག་ལྟས་ཅི་ཞིག་རྟོགས།།དེ་སླད་འཁྲུལ་པའི་ཆ་རྣམས་ཚིག་དང་དོན།།ཇི་བཞིན་མཁྱེན་པའི་མཁས་པས་བཟོད་མཛད་དེ།།ལེགས་པར་བཤད་པའི་བདུད་རྩིས་མཉེས་པར་མཛོད།།ལྷག་བསམ་དག་པའི་དགེ་ལེགས་ནི།།ཟླ་ཟེར་འཐུངས་པའི་ཀུནྡས་ཀྱང༌།མཚོན་པ་མིན་དེས་རྒྱལ་བའི་བསྟན།།འཁྲུལ་མེད་ཡུན་དུ་གནས་གྱུར་ཅིག།།།།ཅེས་བྱ་བ་འདི་ཡང་གདོང་ངན་ཞེས་བྱ་བའི་ལོ།དགེ་བའི་བཤེས་གཉེན་འགའ་ཞིག་གིས་ཞལ་ཏ་ཕེབས་པ་དང༌།ཤྲཱི་མནྨ་ཎི་ཀས་འཕྲལ་དུ་བསྐུལ་ཞིང་ཡི་གེའི་རྐྱེན་སྦྱར་བ་ལ་བརྟེན་ནས།སྐྱོགས་སྟོན་གྱིས་རེག་ཟིག་ཏུ་བཀོད་པའོ།།